เตือนเฝ้าระวังน้ำทะเลหนุนสูง ช่วงวันที่ 29 มีนาคม ถึง 1 เมษายนนี้
กรมอุทกศาสตร์ กองทัพเรือ ออกประกาศเรื่องสภาวะระดับน้ำในแม่น้ำเจ้าพระยาบริเวณป้อมพระจุลจอมเกล้าและพื้นที่ใกล้เคียง ฉบับที่ 6/2565 ระหว่างวันที่ 29 มีนาคม -1 เมษายน 2565 ระหว่างเวลาประมาณ 04.00 น.- 07.00 น. เป็นช่วงที่น้ำทะเลหนุนสูง ประกอบกับลมตะวันออกพัดปกคลุมอ่าวไทย ลักษณะดังกล่าวอาจทำให้ระดับน้ำในแม่น้ำเจ้าพระยาตอนล่างเพิ่มสูงขึ้นกว่าปกติ โดยคาดหมายว่าที่บริเวณป้อมพระจุลจอมเกล้าฯ และพื้นที่ใกล้เดียง ระดับน้ำจะมีความสูงประมาณ 1.70-1.80 เมตร จากระดับทะเลปานกลาง ขอให้ระมัดระวังผลกระทบที่จะเกิดขึ้นจากระดับน้ำขึ้นสูงดังกล่าว  และติดตามสภาวะระตับน้ำอย่างใกล้ชิด